உங்களை போன்ற நேர்மையான படைப்பு மனம் தரும் எந்த எழுத்தும் வீண் அல்ல.நீங்கள் குறிப்பிட்டது போல, தமிழர்களின் நகைச்சுவை உணர்ச்சி மறைந்து எந்த சிறிய விமர்சனத்திற்கும் எளிதில் உணர்ச்சிவசப்படுகிறார்கள் என்று மறைந்த திரு சுஜாதா சார் அவர்கள் குறிப்பிட்டு வருத்தப்பட்டது நினைவுக்கு வருகிறது. படைப்புத்தருணம் என்ன நிகழ்த்தப் போகிறது என்று முன் கூட்டி எவ்வாறு வகுக்க இயலும். ரேடியேட்டர் சூடாகிவிட்டால் தண்ணீர் ஊற்றுவதில்லையா? உங்கள் படைப்பின் உச்சத்திற்க்கு பிறகு ஒரு மீட்பு தேவைப்படுகிறது, அதைவிட என்னைப் போன்ற வாசகர்களுக்கு உங்கள் நகைச்சுவை கட்டுரை பெரும் களிப்பு தருகிறது.